ยะลา ฝนตกหนัก น้ำระบายไม่ทัน ท่วมบ้านเรือนประชาชนในพื้นที่อำเภอรามัน
ภายหลังจากที่จังหวัดยะลา ฝนตกหนักอย่างต่อเนื่องในพื้นที่ นายณัฎฐ์กร บุญโรภาคย์ นายอำเภอรามัน ได้มอบหมายให้นายอุสมาน ซาและ ปลัดอำเภอรามัน ลงพื้นติดตามสถานการณ์น้ำท่วมในพื้นที่ตำบลโกตาบารู พบว่า น้ำท่วมเข้าบ้านเรือนราษฎรแล้ว จำนวน 10 หลังคาเรือน ในพื้นที่ ม.2 ตำบลโกตาบารู และได้ร่วมกับผู้ใหญ่บ้าน ผู้ช่วยผู้ใหญ่บ้านและบัณฑิตอาสาฯ ลงเยี่ยมบ้าน ลักษณะเกิดน้ำท่วมนั้น เป็นน้ำป่าที่ไหลผ่านลงมาสู่หมู่บ้าน ประกอบกับสาเหตุเบื้องต้นเกิดจากระบบการระบายน้ำไม่ทัน ล้นขูน้ำ/ท่อระบายน้ำ น้ำท่วมข้ามถนนแล้วการช่วยเหลือเบื้องต้น อำเภอรามันนำกำลังสมาชิก อส.ชคต.โกตาบารู ช่วยยกของใช้ให้อยู่ในที่สูง จัดหาอิฐบล็อกสนับสนุนให้เบื้องต้น ให้เทศบาลตำบลโกตาบารูสนับสนุนกระสอบบรรจุทรายเพื่อเป็นที่กั้นน้ำเข้าบ้านและถางหญ้าบริเวรคูระบายน้ำเพื่อให้เป็นทางน้ำระบายได้มากขึ้น